projecte-aina/catalan_government_crawling huggingface dataset:
El cicle El meu clàssic és un programa que vol fomentar la lectura potenciant el paper de prescriptors dels nostres escriptors actuals.
D'aquesta manera noms reconeguts de la literatura catalana fan de lectors i comparteixen el valor de la lectura d'un clàssic de referència que ha estat d'especial importància en la seva trajectòria.
La darrera edició d'El meu clàssic es va fer al llarg de l'any 2019.
A «El meu clàssic», uns quants escriptors de la nostra literatura se'ns acosten com a lectors per compartir el plaer de la lectura d'un clàssic que ha estat important per a la seva vida, i reflexionen sobre la idea de bellesa que traspua.
Aquesta activitat es duu a terme en col·laboració amb El Meu Clàssic i ha tingut lloc a la Biblioteca de Catalunya.
VÍCTOR CATALÀ Blanca Llum Vidal
En l'edició del 2016 d'El meu clàssic Vicenç Pagès va parlar de Charles Baudelaire, Marta Pessarrodona va parlar de Mercè Rodoreda, Imma Monsó va parlar de Thomas Bernhard i Ada Castells va parlar de Joan Salvat-Papasseit.
Podeu veure totes les sessions en aquest enllaç al canal YouTube de la Institució de les Lletres Catalanes.
Les històries naturals de Joan Perucho i la Primera Guerra Carlina", produïda per la Institució de les Lletres Catalanes en el marc de l'Any Perucho i comissariada per Julià Guillamon, arriba al Museu Comracal de Berga.
L'exposició itinerant, després de passar per Morella i Gandesa, estarà a Berga entre el 3 d'octubre i el 8 de desembre, i posteriorment es podrà veure també Barcelona i Banyoles.
L'exposició segueix en els escenaris principals de la novel·la: Barcelona, Gandesa, Morella i Berga i passa pel Museu Darder de Banyoles, on Perucho es va inspirar per crear l'ambient del naturalista que protagonitza la història.
La mostra –que juga amb una estètica que barreja història i fantasia, alta cultura i cultura pop– proposa també una immersió en la literatura fantàstica i d'aventures, en el vampirisme i les guerres carlines i en la guerra civil i el pop.
Així mateix, serveix per reivindicar la personalitat i la literatura de Perucho, ara que es commemoren els cent anys del seu naixement (1920-2003).
Les històries naturals de Joan Perucho és una de les novel·les més singulars de la literatura fantàstica del segle xx.
Publicada en català l'any 1960, ara fa 60 anys, i en castellà el 1968, s'ha traduït a una desena de llengües.
El 1992 Harold Bloom la va incloure en el Cànon Occidental.
La novel·la explica una història ambientada a la Primera Guerra Carlina (1833-1840) amb un vampir com a protagonista, Onofre de Dip, un cavaller de Jaume I la víctima del qual és el general Ramon Cabrera, el Tigre del Maestrat.
El fet del qual parteix la novel·la és real: una malaltia de Cabrera va precipitar la desfeta de l'exèrcit carlí davant les tropes d'Espartero.
Perucho la va transformar en una ficció apassionant, protagonitzada per un naturalista, Antoni de Montpalau, que persegueix un vampir que amenaça Pratdip.
Les històries naturals de Joan Perucho i la Primera Guerra Carlina"
Carrer de la Mare de Déu dels Àngels, 7, Berga
Organitza: Institució de les Lletres Catalanes
Per a la itinerància al Museu Comarcal de Berga: Ajuntament de Berga
Institució de les Lletres Catalanes i Ajuntament de Gandesa
Carrer de la Mare de Déu dels Àngels, 7
Descarrega't l'aplicació mòbil des d' aquest enllaç.
La ILC se suma a aquestes comunitats virtuals de lectors creades pel Departament de Cultura amb sis clubs de lectura dedicats a les commemoracions d'enguany, Any Josep Carner i Any Joan Perucho.
Els materials per seguir les lectures seran facilitats per la Institució o bé es podran obtenir digitalment a través de l' eBiblioCat una vegada iniciat el club.
Durant aquesta primera prova pilot hi haurà sis lectures.
La tercera lectura impulsada per la Institució, en el marc de la commemoració de l'Any Josep Carner, serà Arbres, la qual, moderada per Jaume Coll, començarà l'1 d'octubre i es realitzarà a partir d'una selecció de textos que es compartirà amb els inscrits el primer dia.
Informació completa i calendari dels sis clubs de lectura
⚠️ Per participar en aquestes comunitats és necessari descarregar-se l'aplicació mòbil Tellfy (disponible per a IOS i Android ) i crear-se un usuari.
La versió d'escriptori s'està desenvolupant i de moment només s'ofereix en castellà i anglès.
Per usar Tellfy des de l'ordinador és imprescindible seguir aquestes instruccions (dos minuts): haver-se descarregat primer l'aplicació, haver-hi accedit a través del mòbil i en acabat sol·licitar l'admissió a cada grup.
Pots inscriure't a la lectura buscant-nos a l'aplicació o escanejant aquest codi QR o fent clic des del telèfon mòbil a aquest enllaç: http://tfy.to/lletrescatalanes/arbres
Arbres és el poemari amb el qual Carner, després de la guerra civil, va reprendre la publicació de llibres seus a Catalunya.
Es tracta d'un recull temàtic que, tal com afirma Jaume Coll a la introducció, "parla de les persones per mitjà dels arbres".
La ILC se suma a les comunitats virtuals de lectors creades pel Departament de Cultura amb sis clubs de lectura dedicats a les commemoracions d'enguany: Any Josep Carner i Any Joan Perucho.
El Departament de Cultura de la Generalitat de Catalunya, en col·laboració amb els responsables de la Gerència de Serveis de Biblioteques de la Diputació de Barcelona, el Servei de Biblioteques de la Diputació de Girona i les Biblioteques de Barcelona, trasllada a la xarxa l'activitat de les comunitats de lectors mitjançant l'aplicació per a dispositius mòbils Tellfy.
La ILC se suma a aquestes comunitats virtuals de lectors creades pel Departament de Cultura amb sis clubs de lectura dedicats a les commemoracions d'enguany, Any Josep Carner i Any Joan Perucho.
Els materials per seguir les lectures seran facilitats per la Institució o bé es podran obtenir digitalment a través de l' eBiblioCat una vegada iniciat el club.
Durant aquesta primera prova pilot les lectures impulsades per la Institució són aquestes:
Després de l'estiu, reprenem l'activitat amb aquests clubs virtuals:
Les inscripcions a cada grup s'aniran obrint uns dies abans de l'inici de les lectures.
Aquesta aplicació de missatgeria instantània per a dispositius mòbils desenvolupada per l'empresa catalana NexTReT permet la creació de comunitats i canals diferents en un entorn segur especialment pel que fa la protecció de dades personals.
En aquesta primera prova pilot, resultat de la col·laboració entre el Centre de Telecomunicacions i Tecnologies de la Informació (CTTI), l'empresa NexTReT i les biblioteques públiques, s'han creat un seguit de comunitats lectores i diversos canals d'informació relacionats amb l'activitat de les biblioteques i el foment de la lectura.
Per participar en aquestes comunitats és necessari descarregar-se l'aplicació mòbil (disponible per a IOS i Android ) i crear-se un usuari.
Per usar Tellfy des de l'ordinador és imprescindible seguir aquestes instruccions (dos minuts): haver-se descarregat primer l'aplicació, haver-hi accedit a través del mòbil i en acabat sol·licitar l'admissió a cada grup.
Una vegada descarregada l'aplicació, entra i busca'ns com a "Institució de les Lletres catalanes" en el cercador de Tellfy o bé escanejant aquest codi QR amb el móbil.
Per participar-hi és necessari descarregar-se l'aplicació mòbil Tellfy.
Els materials per seguir les lectures seran facilitats per la Institució o podran obtenir-se digitalment a través de l'eBiblioCat una vegada iniciat cada club.
Les dues exposicions, que s'han programat en el marc dels Anys Josep Carner i Joan Perucho, han estat produïdes per la Institució de les Lletres Catalanes amb la col·laboració del Servei de Biblioteques de la Generalitat de Catalunya i comencen la seva itinerància aquest mes de setembre.
Ambdues han estat concebudes com una eina divulgativa de les figures de Josep Carner i de Joan Perucho i per això han estat realitzades en plafons enrotllables que poden ser traslladats fàcilment.
Existeixen diverses còpies de cadascuna d'elles que es faran itinerar de manera simultània des de la Institució de les Lletres Catalanes i des de Biblioteques de la Generalitat de Catalunya.
Dir molt en un mig dir seria molt afany"
L'exposició sobre Josep Carner, que repassa les etapes vitals i literàries de l'autor, ha estat ideada per Jaume Coll, comissari de l'Any, i dissenyada per Enric Lluch.
La inauguració tindrà lloc a Banyoles el 4 de setembre a les 19 h del vespre i hi assistiran Miquel Cuenca i Vallmajó, regidor de Cultura, Patrimoni Cultural i Festes de l'Ajuntament de Banyoles; Jaume Coll, comissari de l'Any Josep Carner, i el director de la Institució de les Lletres Catalanes, Oriol Ponsatí-Murlà.
Creació, imaginació i bon gust"
L'exposició sobre Joan Perucho, ideada per Julià Guillamon i dissenyada per Marc Valls, repassa les diferents facetes de l'autor amb la voluntat de despertar l'interès cap a la seva obra.
S'hi presenta el Perucho poeta, autor de novel·les d'aventures, crític d'art, gastrònom, bon vivant i escriptor de diari.
Tant el material de les exposicions com les condicions per acollir-les poden consultar-se en els següents enllaços:
L'objectiu principal d'aquestes exposicions de petit format produïdes per la Institució de les Lletres Catalanes amb la col·laboració del Servei de Biblioteques de la Generalitat de Catalunya és oferir una eina divulgativa fàcil d'itinerar.
Benvinguts a la pàgina web de la Institució de les Lletres Catalanes (ILC), una entitat autònoma del Departament de Cultura que té com a objectius fonamentals la promoció de la literatura catalana i el foment de la lectura.
La ILC protegeix i difon el patrimoni literari i impulsa el reconeixement social de les lletres catalanes mitjançant el suport tant als escriptors en llengua catalana com a les entitats del sector literari.
Logotip identificatiu de les primeres edicions de la ILC.
Al començament s'utilitzà per a la coberta de la publicació "Revista de Catalunya" però posteriorment també es va fer servir per a la resta de publicacions.
El dofí és obra del pintor Josep Obiols.
La Institució de les Lletres Catalanes (ILC) és una entitat autònoma del Departament de Cultura de la Generalitat de Catalunya creada per llei del Parlament de Catalunya de 1987.
L'antecedent històric de la Institució va ser l'organisme homònim creat el 1937, en plena guerra civil, pels escriptors catalans fidels a la República.
L'any 2011 el Parlament de Catalunya aprova una modificació d'aquesta llei de creació amb l'objectiu d'adaptar la ILC al context polític, cultural i de l'administració de l'actualitat.
Pel Decret 117/2012, de 9 d'octubre, s'aproven els Estatuts de la Institució de les Lletres Catalanes, estructurats en vint articles i dues disposicions finals.
En els seus orígens, l'any 1987, es van donar a la ILC atribucions que, més tard, han estat cedides a organismes de creació posterior, com l'Institut Ramon Llull o l'Institut Català de les Empreses Culturals.
Els òrgans de Govern de la Institució són la Junta de Govern, el degà o degana, el Consell Assessor i el director o directora.
La Junta de Govern i el Consell Assessor són integrats per representants de la majoria de les associacions professionals del sector i per l'administració.
La ILC té els següents objectius fonamentals:
La nova llei reconeix a la Institució, entre altres funcions, les següents:
Amb aquest fi la ILC vetlla per les subvencions a creadors, traductors, investigadors, editors, etc., programa campanyes de promoció dels escriptors a les escoles i centres culturals com els Lletres a les aules i Lletres en viu, fa exposicions sobre temes literaris, organitza jornades i seminaris, elabora i manté la base de dades "Qui és qui" i, en general, col·labora en aquelles activitats i amb aquells centres que duen a terme activitats de difusió de la literatura i de foment de la lectura.
A la ILC organitzem i coordinem diferents cicles amb l'objectiu de portar la literatura catalana allà on no és habitual buscant la complicitat d'altres sectors.
Amb aquesta finalitat van néixer els programes Lletres al camp, Lletres al Ferrocarrils, Lletres al Parlament, Lletres a les presons o Lletres i salut.
Alguns d'aquests esdeveniments s'han consolidat com a programes estables de la Institució.
La Institució de les Lletres Catalanes gestiona la base de dades dels premis literaris en llengua catalana o occitana, o d'aquells que admeten el català o l'occità entre d'altres llengües, que es convoquen al llarg de l'any en tot l'àmbit lingüístic.
Les bases de participació es poden consultar en els enllaços que apareixen a la taula, que s'actualitza periòdicament.
Envieu-nos les vostres bases a través d'aquest formulari
La cerca de premis es pot filtrar a partir del nom del premi, la modalitat (poesia, conte, novel·la, narrativa...), l'entitat convocant i el termini de lliurament.
En cas d'haver-hi aplicat filtres, apareix un botó per poder-los netejar tots de cop.
A la part superior de la taula, a la primera fila (en gris fosc), apareixen unes icones de fletxes que permeten ordenar els resultats segons aquesta columna per ordre alfabètic.
També es pot escollir el nombre d'elements per pàgina que s'hi mostren, que per defecte és 5.
Si hi ha més elements dels que es mostren a la pàgina, haureu de passar pàgina amb les fletxes que apareixen al peu de la taula.
A banda de consultar la base de dades, que s'actualitza periòdicament, podeu descarregar-vos un excel amb tots els premis de l'any.
Aquest arxiu excel s'actualitza un cop al mes.
Si sou entitats que convoqueu premis, feu-nos arribar totes les dades a través del formulari que trobareu en aquesta mateixa pàgina (requadre groc)
Descarrega l'excel de la nostra base de dades dels premis literaris
Actualització arxiu excel mensual (darrera actualització 16-09-2020)
El programa Lletres en Viu afavoreix el contacte entre els lectors i els autors de literatura catalana mitjançant la seva presència en les trobades als clubs de lectura que s'organitzen, fonamentalment, a les biblioteques públiques del país.
La interacció que s'estableix entre els autors i els seus lectors els enriqueix a tots plegats, ja que els lectors coneixen l'autor de les obres llegides, poden resoldre dubtes i parlar dels personatges i del procés de creació de l'obra, i els autors tenen un testimoni de primera mà de la recepció de l'obra per part del públic lector.
D'aquest programa se'n beneficien els nombrosos clubs de lectura de les biblioteques del país i les entitats culturals que dinamitzen els seus programes d'activitats literàries amb la presència dels escriptors.
La Institució de les Lletres Catalanes facilita el contacte entre els agents culturals i els creadors literaris.
Lletres a les Aules és un programa de foment de la lectura, promoció i difusió de la literatura que permet apropar l'alumnat al fet literari, millorar la comprensió lectora com a eina fonamental per accedir al coneixement, estimular i potenciar l'habilitat lectora i el coneixement de la llengua.
D'aquest programa se'n beneficien els centres educatius d'ensenyament primari, secundari i d'adults de tot el domini lingüístic.
Els centres educatius que vulguin participar-hi hauran de triar entre dues modalitats: Autors a les Aules o En Veu Alta
Autors a les Aules és una activitat que, des de 1998, promociona la literatura catalana i el foment de la lectura en l'àmbit de l'ensenyament primari, secundari i d'adults.
Autors a les Aules permet que l'alumnat lector entri en contacte directe amb els escriptors i escriptores i hi estableixi un diàleg al voltant dels seus llibres de creació i d'altres temes relacionats amb el fet literari com l'ofici d'escriure, el procés de creació, el món editorial, etc.
Des de l'any 2010 la Institució de les Lletres Catalanes ofereix a les escoles la proposta En Veu Alta, que posa a disposició de mestres i professors antologies de textos literaris per ser dites a l'aula per un bon lector.
Les antologies han estat preparades a l'entorn d'un eix temàtic genèric, sense vinculació explícita amb els temaris, per facilitar que cada centre en tregui el rendiment més adequat a la pròpia dinàmica de treball i a les característiques del seu alumnat.
Entre els textos escollits n'hi ha de clàssics i d'actuals, de tots els territoris de parla catalana i alguna traducció, de diversos gèneres literaris.
Es presenten seguint un guió que vol ajudar els oients a seguir la lectura.
El programa posa a disposició de l'escola una antologia de textos i un elenc de lectors per dir-los a l'aula.
Cada antologia s'adreça, en principi, a uns cicles específics de primària, de secundària o batxillerat.
A partir de 2015 la modalitat d'En Veu Alta s'amplia amb noves propostes que ofereixen als centres treballar autors clàssics d'una manera lúdica i participativa a partir de l'oralitat, com són:
Requisits: la durada de la sessió en aquest cas és de 3 hores amb un màxim de 40 alumnes.
Caldrà una aula o sala polivalent amb projector i equip de so.
Més enllà de la seva vinculació familiar, Prudenci Bertrana i Compte (Tordera, 1867 — Barcelona, 1941) i la seva filla Aurora Bertrana i Salazar (Girona, 1892 — Berga, 1974) reflecteixen, de manera complementària, un enorme ventall d'aspectes de la cultura i la literatura catalanes del segle xx.
El modernisme, la genuïnitat de la vida rural contraposada a l'ofec de la ciutat, la profusió de vocabulari extret de la parla viva i convertit en material literari, el binomi pintura-literatura, en Prudenci Bertrana; el cosmopolitisme, la literatura de viatges, la ruptura amb els motlles de gènere, el binomi música-literatura, en Aurora Bertrana són només alguns dels aspectes que la commemoració del cent-cinquantè aniversari del naixement del primer i el cent-vint-i-cinquè de la segona ens han de permetre explorar i aprofundir durant aquest Any Bertrana.
Josep Palau i Fabre (1917-2008), poeta, dramaturg, assagista, traductor, crític, i un dels principals experts mundials en Picasso, és un dels més grans escriptors catalans de la segona meitat del segle XX.
Dels ballets al drama (1917-1926) i Picasso.
Del minotaure al Gernika (1927-1939), va obtenir un gran nombre de premis i reconeixements, entre d'altres, el Premi Nacional de Literatura, el Premi d'Honor de les Lletres Catalanes o la Medalla d'Or al Mèrit Artístic de l'Ajuntament de Barcelona.
El dia 3 de gener de 2017 es va signar l'acord del govern de la Generalitat de Catalunya en el qual es va incloure la celebració del centenari del naixement de Josep Palau i Fabre com a commemoració oficial.
Des de l'any 2003 la Fundació Palau conserva, exhibeix i difon el fons artístic i documental de Josep Palau i Fabre.
Es tracta d'un modern equipament cultural amb una programació capdavantera i un arxiu especialitzat en Picasso i en la cultura catalana del segle XX que mostra de forma permanent obres de Pablo Picasso, Joaquim Torres Garcia, Isidre Nonell, Joan Miró, Antoni Clavé, Antoni Tàpies, Miquel Barceló i Perejaume, entre d'altres.
L'Any Palau i Fabre, impulsat per la Fundació Palau, de Caldes d'Estrac, i el Departament de Cultura, mitjançant la Institució de les Lletres Catalanes, amb la col·laboració d'institucions públiques i privades del país, se celebrarà del 21 d'abril del 2017, dia de la commemoració dels 100 anys del seu naixement a Barcelona, al 21 d'abril del 2018.
La figura de Carles Fages de Climent (Figueres, 1902-1968), poeta, narrador, dramaturg, articulista i traductor empordanès, és un dels actius de les lletres catalanes que encara necessita ser reivindicat, per la seva qualitat, malauradament poc coneguda i reconeguda.
La seva obra, influenciada per Eugeni d'Ors i els n � oucentistes i emmarcada en la geografia física i humana de l'Empordà, bascula entre les fonts clàssiques i les tradicionals: ningú com ell ha estat capaç d'utilitzar ambdós registres amb igual mestratge.
De ben jove guanya, el 1924, el Premi extraordinari als Jocs Florals de Barcelona, i l'any 1958 obté el premi Ciutat de Barcelona per Primer llibre de sonets.
Diverses iniciatives s'han marcat com a objectiu reivindicar la seva figura i la seva obra, amb títols tan representatius com Somni de Cap de Creus, Balada del sabater d'Ordis, Les bruixes de Llers, Epigrames o el llibre de Sonets.
Entre elles, els actes amb motiu del Centenari del seu naixement l'any 2002, que va comportar la reedició d'algun dels títols més emblemàtics i la d'un estudi on diversos especialistes analitzaven diferents facetes de la seva obra.
Actualment, amb el traspàs dels drets d'autor al seu net Carles Fages i Torrents, l'arxiu de l'escriptor s'ha obert a la consulta i un bon nombre d'escrits de primera qualitat ha aflorat a les mans dels experts i especialistes.
L'extraordinari fons documental de l'Arxiu Fages de Climent de Castelló d'Empúries conserva un dels fons literaris d'un dels autors catalans més importants actualment encara per catalogar i també per editar.
Tant és així que el Projecte i la Comissió Carles Fages de Climent formada per l'Ajuntament de Castelló d'Empúries, l'Ajuntament de Figueres, la Càtedra de Patrimoni Literari Maria Àngels Anglada - Carles Fages de Climent de la Universitat de Girona, la Diputació de Girona, l'editorial Brau Edicions i el Sr.
Carles Fages Torrents, amb la col·laboració de la Generalitat de Catalunya, ha tingut i té per objectiu principal revalorar l'obra literària de l'escriptor empordanès per tal que esdevingui d'una vegada per totes un autor de culte i ocupi el lloc que li correspon en el cànon literari català i en el panorama de la literatura catalana contemporània.
Aquest important fons documental i literari conserva encara diversos llibres de teatre i poesia culta per editar, als quals cal sumar algunes novel·les manuscrites inèdites i altres textos literaris d'indubtable valor cultural.
Carles Fages de Climent va morir l'1 d'octubre de 1968 a Figueres.
El Govern de la Generalitat de Catalunya va aprovar l'any 2017 el 50è aniversari de la seva mort com a commemoració oficial de l'any 2018 amb l'objectiu de situar la figura i l'obra de Carles Fages de Climent en el cànon literari català del segle XX.
Amb un edifici poètic conegut i reconegut –tant de creació pròpia com de recreació amb la traducció de poetes de llengua anglesa-, Montserrat Abelló i Soler (Tarragona, 1918 – Barcelona, 2014) és una de les veus indispensables en el panorama poètic català contemporani.
Compromesa amb la seva paraula de dona i de dona compromesa, la divisa amb què solia començar tots els recitals destil·la l'esperit del seu tarannà personal i literari: "Visc i torno / a reviure / cada poema, / cada paraula. / Estimo tant / la vida / que la faig meva / moltes vegades", amb una poètica essencial fonamentada en el ritme intern de les paraules i la senzillesa concisa més contundent, és a dir: "en la poesia dic la meva veritat".
Autora d'una dotzena de llibres, d'una trentena de títols traduïts i d'autotraduccions, Montserrat Abelló va viure la República, la Guerra i l'exili –com "unes vacances massa llargues" d'una vintena d'anys a Xile- i el retorn a Catalunya, l'any 1960, desitjosa de veure el seu país amb l'assoliment dels màxims drets socials, culturals i polítics.
D'aquí arrenca, en primer lloc, la reivindicació feminista i, simultàniament, el seu catalanisme més ferm i cívic.
Els reconeixements a partir d'haver complert 80 anys van anar succeint-se amb les màximes distincions literàries del país.
La seva presència regular en tot tipus d'actes i activitats literàries, la proximitat a les poetes de generacions més joves i, sobretot, la seva jovialitat i vitalitat personals, feien d'ella una persona estimada i propera a la conversa càlida.
El 29 d'agost del 2017 el govern de la Generalitat de Catalunya va acordar commemorar el centenari del naixement de Montserrat Abelló i Soler.
La Institució de les Lletres Catalanes i els hereus de Montserrat Abelló impulsen conjuntament l'Any Montserrat Abelló, amb la col·laboració d'altres entitats i institucions.